रानू मंडल का स्टेशन पर गाने का वीडियो हुआ था वायरल, हिमेश रेशमिया ने दिया बॉलीवुड में मौका- देखें Video  
रानू मंडल अब बॉलीवुड में करेंगी एंट्री
हिमेश रेशमिया के साथ रानू मंडल ने रिकॉर्ड किया गाना
अपने एक वीडियो को लेकर ही रातोरात सुपरस्टार बनी थीं रानू मंडल
पश्चिम बंगाल के राणाघाट रेलवे स्टेशन पर बैठकर लता मंगेशकर की आवाज में गाना गाने वाली रानू मंडल (Ranu Mondal) अपने इस टैलेंट को लेकर रातोरात ही सुपरस्टार बन गईं. अपने एक वीडियो के चलते रानू मंडल (Ranu Mondal) ने पूरे देश में अपनी दमदार पहचान बना ली है. खास बात यह है कि रानू मंडल (Ranu Mondal) अब बॉलीवुड में भी एंट्री करने वाली हैं. दरअसल, बॉलीवुड सिंगर हिमेश रेशमिया (Himesh Reshammiya) ने अपने इंस्टाग्राम एकाउंट से रानू मंडल का एक वीडियो शेयर किया है, जिसमें वह अपनी फिल्म 'हैप्पी हार्डी एंड हीर' के लिए गाना 'तेरी मेरी कहानी...' रिकॉर्ड करती दिखाई दे रही हैं.
Recorded teri meri kahani my new song from happy hardy and heer with the very talented ranu mondal who has a divine voice , all your our dreams can come true if we have the courage to peruse them , a positive attitude can really make dreams come true , thanks for all your love and support
A post shared by  Himesh Reshammiya (@realhimesh) on Aug 22, 2019 at 10:08am PDT
इस वीडियो को इंस्टाग्राम पर पोस्ट करते हुए हिमेश रेशमिया (Himesh Reshammiya) ने लिखा, "दिव्य आवाज वाली रानू मंडल (Ranu Mondal) के साथ मैं 'हैप्पी हार्डी एंड हीर' का नया गाना 'तेरी मेरी कहानी...' रिकॉर्ड कर रहा हूं. आपके सभी सपने सच हो सकते हैं, अगर हम उन्हें पूरा करने की हिम्मत रखें. एक सकारात्मक नजरिया वास्तव में सपना  सच कर सकता है. आप सभी के प्यार और समर्थन के लिए धन्यवाद." हिमेश रेशमिया के इस कदम के लिए लोग उनकी खूब सराहना कर रहे हैं. बॉलीवुड एक्टर सुनील शेट्टी ने इस वीडियो पर कमेंट करते हुए लिखा, "हैट्स ऑफ टू यू, जबरदस्त हिमेश."


बता दें कि पश्चिम बंगाल की महिला रानू मंडल (Ranu Mondal) का एक वीडियो फेसबुक के पेज बारपेटा टाउन द प्लेस ऑफ पीस से शेयर हुआ था. इस वीडियो में वह लता मंगेश्कर की आवाज में उन्हीं का गाना प्यार का नगमा है गाती नजर आ रही थीं. इस पेज के मालिक कृष्ण दास जुबू ने एनडीटीवी से बात करते हुए बताया कि वीडियो को पश्चिम बंगाल के रानाघाट रेलवे स्टेशन पर शूट किया गया था. उनके इस वीडियो ने लाखों लोगों का ध्यान उनकी तरफ खींचा था.